Pilkkunahkajäkälä

Pilkkunahkajäkälä (Peltigera aphthosa) on nahkajäkälien sukuun kuuluva jäkälä, joka kasvaa vuotamaisina, pyöreäliuskaisina levyinä tuoreissa metsissä ja kosteilla kallioilla tyypillisesti kivien pinnalla tai maassa sammalten seassa. Sen reunat kähertyvät ylöspäin. Se on päältä vihreä, mustapilkkuinen, alapinta on reunoilta vaalean harmaa, keskeltä mustanruskea. Kastuneena se erottuu erikoisen eloisan vihreän yläpintansa ansiosta muusta pohjakerroksesta, kuivana väri himmenee. Pienet rupimaiset kyhmyt pisteyttävät yläpintaa. Liuskat ovat 1,5–3 senttimetriä leveitä ja ne ovat pyöristyneitä. Kasvustot ovat yleensä 10–20 senttimetriä leveitä.

Lähteet

Aiheesta muualla 
Pinkka, Lajituntemuksen oppimisympäristö: Pilkkunahkajäkälä (Peltigera aphthosa)
ITIS: Peltigera aphthosa 
Laji.fi: Pilkkunahkajäkälä
Luopioisten kasvisto: Pilkkunahkajäkälä

Nahkajäkälät